**Jegyzőkönyv**

**Készült:** Zalaszentgrót Város Önkormányzata Képviselő-testületének 2016. szeptember 29-én

 1600 órai kezdettel tartott rendes, nyilvános üléséről

**Helye:** Városháza, Deák Ferenc terem

 Zalaszentgrót, Dózsa Gy. u. 1.

**Jelen vannak:**

Baracskai József polgármester

Balogh Gábor alpolgármester

Beke László alpolgármester

Dr. Tihanyi Ottó képviselő

Kovács László képviselő

Gelencsér István képviselő

Takács Tibor képviselő

Vári Mária képviselő

Dr. Simon Beáta jegyző

Halászné Dukai Ágota műszaki osztályvezető

Rétvári Róbert Zalaszentgróti Járási Hivatal hivatalvezető

**Igazolatlan távol marad:** Veress János képviselő

**Jegyzőkönyvvezető:** Saska Zsuzsanna

**Baracskai József:** Nagy tisztelettel köszöntöm a megjelenteket. Megállapítom, hogy a képviselő-testület 9 tagjából 8 tag jelen van, így a testület határozatképes.

**Napirend előtt:**

**Baracskai József:** Kérem a jelenlévőket, hogy egy perces néma felállással emlékezzünk meg Husz Ferenc volt képviselő-társunk emléke előtt, aki az elmúlt héten hunyt el.

Kérem, aki egyetért a napirendi pontok tárgyalásával, szavazzon.

A képviselő-testület 8 igen szavazattal elfogadta a napirendi javaslatot.

**Napirendi pontok:**

1. Lejárt határidejű határozatok végrehajtása

Előadó: Baracskai József polgármester

1. Zalaszentgrót Város Önkormányzatának 2016. évi költségvetésének módosításáról szóló rendelet elfogadása

Előadó: Baracskai József polgármester

Tárgyalja: Pénzügyi és Ügyrendi Bizottság

1. A háziorvosi, a házi gyermekorvosi és a fogorvosi körzetekről szóló önkormányzati rendelet felülvizsgálata

Előadó. Baracskai József polgármester

Tárgyalja: Pénzügyi és Ügyrendi Bizottság

 Humán Ügyek Bizottsága

1. Az önkormányzati lakások és nem lakás céljára szolgáló helyiségek hasznosításáról és értékesítéséről szóló önkormányzati rendelet módosítása

Előadó: Baracskai József polgármester

Tárgyalja: Pénzügyi és Ügyrendi Bizottság

 Gazdasági és Városfejlesztési Bizottság

1. Csatlakozás a Bursa Hungarica Felsőoktatási Önkormányzati Ösztöndíjpályázathoz

Előadó: Baracskai József polgármester

Tárgyalja: Szociális Bizottság

1. Döntés tanyagondnoki szolgálat megalakításáról

Előadó: Baracskai József polgármester

Tárgyalja: Pénzügyi és Ügyrendi Bizottság

1. Központi orvosi ügyeleti rendszer működésére vonatkozó beszámoló elfogadása

Előadó: Baracskai József polgármester

Tárgyalja: Humán Ügyek Bizottsága

1. Elővásárlási jogról való döntés

Előadó: Baracskai József polgármester

Tárgyalja: Gazdasági és Városfejlesztési Bizottság

1. Víziközmű szolgáltatás gördülő fejlesztési tervének jóváhagyása

Előadó: Baracskai József polgármester

Tárgyalja: Gazdasági és Városfejlesztési Bizottság

1. Kábítószerügyi Egyeztető Fórumok (KEF-ek) működési feltételeinek biztosítására, és programjainak támogatására című kiírásra benyújtott pályázat jóváhagyása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Pályázat benyújtása az ’56-os emlékmű felújítására, karbantartására, illetve környezetének megújítására

Előadó: Baracskai József polgármester

Tárgyalja: Pénzügyi és Ügyrendi Bizottság

1. Szavazatszámláló bizottsági tagok megválasztása

Előadó: Dr. Simon Beáta jegyző

1. Egyebek
2. Kérdések, interpellációk

**1. sz. napirendi pont**

**Lejárt határidejű határozatok végrehajtása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A lejárt határidejű határozatok végrehajtása határidőben megtörtént.

**Gelencsér István:** Pályáztunk szabadtéri játékokra, illetve sporteszközökre és a helyszínről is döntöttünk. Tudunk-e változtatni a megvalósításra kijelölt helyszínen?

**Baracskai József:** A pályázat benyújtása megtörtént, így azon már nem lehet változtatni. Elképzelhetőnek tartom, hogy mivel a pályázat nem Európai Uniós, hanem hazai forrásból származik, így ha megnyerjük és a helyszín ugyanúgy megfelel a feltételeknek, esetleg módosítható. A későbbiek során tájékoztatom a képviselőket a pályázatról.

Kérem, aki egyetért a lejárt határidejű határozatok végrehajtásáról szóló beszámolóval, szavazzon.

A képviselő-testület 8 igen szavazattal elfogadta a lejárt határidejű határozatok végrehajtásáról szóló beszámolót.

**2. sz. napirendi pont**

**Zalaszentgrót Város Önkormányzatának 2016. évi költségvetésének módosításáról szóló rendelet elfogadása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A képviselő-testület 1.253.447 eFt eredeti előirányzattal fogadta el a város 2016. évi költségvetését, amelynek költségvetési főösszege az évközi módosítások után 3.588.130 eFt-ra emelkedik. Egyrészt a pályázatokból, másrészt az adósságkonszolidációból kimaradt önkormányzatok fejlesztési támogatásának összege miatt is emelkedett az összeg. Az előterjesztés tartalmazza az apróbb módosításokat. A Pénzügyi és Ügyrendi Bizottság az előterjesztést megtárgyalta és elfogadásra javasolta a képviselő-testület számára.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a Zalaszentgrót Város Önkormányzatának 2016. évi költségvetésének módosításáról szóló rendelet elfogadásával, szavazzon.

*A képviselő-testület 8 igen szavazattal megalkotta a 15/2016. (IX. 30.) sz. önkormányzati rendeletét az önkormányzat 2016. évi költségvetéséről szóló 2/2016. (II. 12.) önkormányzati rendelet módosításáról*

**3. sz. napirendi pont**

**A háziorvosi, a házi gyermekorvosi és a fogorvosi körzetekről szóló önkormányzati rendelet felülvizsgálata**

*A napirendhez tartozó előterjesztés a jegyzőkönyv mellékletét képezi*

**Baracskai József:** A központi címregiszter elkészítésével új utcák kerültek elnevezésre, melyekkel kiegészítésre kerülnek a rendelettervezetben rögzített alapellátási körzetek. A Pénzügyi és Ügyrendi Bizottság, továbbá a Humán Ügyek Bizottsága az előterjesztést megtárgyalta és elfogadásra javasolta a képviselő-testület számára.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a háziorvosi, a házi gyermekorvosi és a fogorvosi körzetekről szóló önkormányzati rendelet felülvizsgálatával, szavazzon.

*A képviselő-testület 8 igen szavazattal megalkotta a 16/2016. (IX. 30.) számú önkormányzati rendeletét az egészségügyi alapellátási körzetekről.*

Kérem, aki egyetért a körzetek székhelyének meghatározásával, szavazzon.

A képviselő-testület 8 igen szavazattal az alábbi határozatot hozta:

 **84/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete a több településre kiterjedő egészségügyi alapellátás körzet székhelyének meghatározása céljából Sénye, Tekenye és Zalaszentlászló Község Önkormányzatával történő megállapodás kötéséhez hozzájárul.

A Képviselő-testület felhatalmazza a polgármestert a megállapodás aláírására.

Határidő: 2016. október 14.

Felelős: Baracskai József polgármester

**4. sz. napirendi pont**

**Az önkormányzati lakások és nem lakás céljára szolgáló helyiségek hasznosításáról és értékesítéséről szóló önkormányzati rendelet módosítása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A Dózsa Gy. u. 7. sz. alatt egy közfoglalkoztatási program keretében felújításra került egy önkormányzati lakás. Ugyanígy a Platán tér 5/b. sz. alatt is felújításra került egy önkormányzati lakás, valamint a volt gimnázium épületében folyamatban van a szolgálati lakás felújítása. Itt két kisebb lakás kerül kialakításra, ezek kerülnek át a piaci alapon bérbe adható lakások közé az önkormányzati rendeletben. A lakásokat pályáztatás útján kerülnek bérbeadásra. A Pénzügyi és Ügyrendi, valamint a Gazdasági és Városfejlesztési Bizottság az előterjesztést megtárgyalta, elfogadásra javasolja a képviselő-testület számára.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért az önkormányzati lakások és nem lakás céljára szolgáló helyiségek hasznosításáról és értékesítéséről szóló önkormányzati rendelet módosításával, szavazzon.

*A képviselő-testület 8 igen szavazattal megalkotta a 17/2016. (IX. 30.) sz. önkormányzati rendeletét az önkormányzati lakások és nem lakás céljára szolgáló helyiségek hasznosításáról és értékesítéséről szóló 26/2015. (XII. 18.) önkormányzati rendelet módosításáról*

**5. sz. napirendi pont**

**Csatlakozás a Bursa Hungarica Felsőoktatási Önkormányzati Ösztöndíjpályázathoz**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Örömteli esemény évről-évre erről a támogatásról dönteni. A pályázat egy többszintű támogatási rendszer része, amely pénzügyi fedezeteként három forrás szolgál: települési önkormányzat, a megyei önkormányzat, valamint az Emberi Erőforrások Minisztériuma. Az elmúlt évben 44 diáknak tudtunk e pályázat keretében támogatást biztosítani. A határozati javaslat értelmében az önkormányzat a 2017. évben is csatlakozik a pályázathoz, és fedezetként 1.400.000,- Ft-ot biztosít az önkormányzat 2017. évi költségvetéséből.

**Vári Mária**: A Szociális Bizottság az előterjesztést megtárgyalta, elfogadásra javasolta a képviselő-testület részére. Egyre több helyi diák kerül a felsőoktatási rendszerbe, itt a felsőfokú szakképzésben résztvevők is pályázhatnak. A Szociális Osztály mindenben segíti a leendő pályázókat.

**Beke László:** A korábbi években három helyre is nyújthatott be a zalaszentgróti hallgató pályázatot, azonban egyre szűkül a támogatottsági lehetőség. Meg kell találni azt a módot, hogy a fiataljainkat ide kössük, mert pár év múlva nem lesz munkaerő. Örvendek, hogy kialakításra kerül a volt gimnázium épületében a szolgálati lakás. Beszéltünk róla, hogy a szakmunkásképző helyén is lakásokat kellene kialakítani a jövőben. Keresni kell a lehetőséget, hogy a helyi fiatalokat valamilyen formában helyhez kössük.

**Baracskai József**: Volt régebben a megyei közgyűlésnek a Zala megye hazavár elnevezésű pályázata a felsőoktatásban tanulók számára. Ez már nem él?

**Beke László:** Nem. Azonban a megyei önkormányzat rendelkezik kollégiumi férőhelyekkel, mely a pécsi egyetemi képzéshez kötött.

**Baracskai József**: A közösségi médiákban és a városi TV képújságában is meghirdetésre kerül a pályázat, minden segítséget megadnak a Szociális Osztály dolgozói a pályázat benyújtásával kapcsolatban. Kérek minden illetékest, adja be a pályázatát, melyet a Szociális Bizottság elbírál.

*A napirendi ponttal kapcsolatban több javaslat, hozzászólás nem hangzik el.*

Kérem, aki egyetért a Bursa Hungarica Felsőoktatási Önkormányzati Ösztöndíjpályázathoz való csatlakozással, szavazzon.

A képviselő-testület 8 igen szavazattal az alábbi határozatot hozta:

**85/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Bursa Hungarica Felsőoktatási Önkormányzati Ösztöndíjrendszer 2017. évi pályázati fordulójához csatlakozik.

A Képviselő-testület felhatalmazza a polgármestert, hogy a Bursa Hungarica Ösztöndíjrendszer Pályázathoz történő csatlakozáshoz, illetve a pályáztatás lebonyolításához szükséges intézkedéseket megtegye.

A Képviselő-testület a Bursa Hungarica Önkormányzati Ösztöndíjrendszerhez önkormányzati fedezetként 1.400.000,- Ft-ot biztosít a város 2017. évi költségvetéséből.

**Határidő:** 2016. október 03., illetve folyamatos

**Felelős:** Baracskai József polgármester

**6. sz. napirendi pont**

**Döntés tanyagondnoki szolgálat megalakításáról**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Már több testületi ülés alkalmával beszéltünk a tanyagondnoki szolgálat megalakításáról. Ennek feltétele, hogy egy település esetében egy meghatározott földrajzi körben négyszáz fő alatt legyen a lakosság száma. Zalaszentgrót esetében három településrészen lehet megvalósítani: Csáfordon, Zalakoppányban, valamint Tüskeszentpéterben. Ezek közül Csáfordon és Zalakoppányban kívánunk tanyagondnoki szolgálatot alakítani. Vannak pénzügyi vonzatai, a csatlakozással kapunk állami támogatást. El kell mondani, hogy jelenleg is napi szinten kijárunk ezekre a településrészekre. Több rendezvényen jártam, ahol jól működő tanya- és falugondnoki szolgálatokat mutattak be. A tanyagondnok egy bizalmi állás. Amennyiben sikerül a szolgálat megalakítása, le kell adni az igényünket, utána megkapjuk az állami támogatást és elindulhat a munka. A két településrészen ez nagyban megkönnyíti az ott élők életét, gondolok itt a gyermekek beszállítására, az időseknek gyógyszervásárlására és mindenre, ami az ott élők életminőségét javíthatja. Figyelemmel kell kísérni a kisbusz vásárlására vonatkozó vidékfejlesztési pályázatot, amellyel élni kívánunk annak érdekében, hogy a tanyagondnoki ellátás szolgálatába állítsuk. Ameddig nincs új kisbusz, Zalaszentgrót városának rendelkezésére állnak gépjárművek, amelyekkel el lehet látni a tanyagondnoki szolgálat feladatait.

**Beke László:** Támogatom a tanyagondnoki szolgálat megalakítását, egy elnéptelenedett település jövőbeli életet támogatja, életminőségét javítja.

**Kovács László**: A Pénzügyi és Ügyrendi Bizottság tárgyalta a napirendet, támogatja a tanyagondnoki szolgálat megalakítását. A jelenleg meglévő gépkocsiállomány nem felel meg teljes mértékben a tanyagondnoki szolgálatnak, ezért mindenképpen pályáznunk kell olyan gépjármű(vek)re, amely(ek) révén e feladat optimálisan ellátható. A két kiemelt településrész, Csáford és Zalakoppány egy útvonalon található, mindkettő könnyedén elérhető. Az állami támogatás összesen 5 millió forint, mely nem fogja lefedni teljes mértékben a tanyagondnoki szolgálat működését. Ehhez a városnak hozzá kell tenni, hiszen csak az előterjesztésben szereplő becslések 6,5 millió forintra rúgnak. El kell gondolkozni azon, hogy egy 6 órás részmunkaidőben foglalkoztatottat kellene alkalmazni, nehogy az legyen, hogy egy idő után nem tudja a város ezt fenntartani.

**Baracskai József:** A város tulajdonában idősebb autók állnak, melyeket gyakrabban kell szervízelni. A jövőben figyelemmel kísérjük a gépjármű beszerzésre vonatkozó pályázatokat. Azért szeretném, hogy teljes munkaidőben legyen foglalkoztatva a tanyagondnok, mert aki rendesen ellátja a feladatát, rendes bért kapjon. A tapasztalatok alapján lesz annyi munkája, hogy kitöltse a munkaidejét, hiszen a tanyagondnokok úgymond mindenesek a falu életében. Mindkét településrész esetében nagy könnyedséget jelentene a tanyagondnok alkalmazása, aki részt tudna venni a közmunkások irányításában is, nem a részönkormányzat tagjait terhelné ez a feladat. Ezen a két településrészen nem csak a faluban, hanem a hegyben is elég sokan élnek. A teljes munkaidős foglalkoztatást közalkalmazotti státuszban javaslom ellátni.

**Gelencsér István**: Úgy tudom, Sénye a zalaszentgróti iskolához tartozik. Amennyiben ez igaz és a busz egy személyt szállít, nem nagy költségbe kerülne kimenni Zalakoppányba és az ottani tanulókat behozni Zalaszentgrótra, természetesen ehhez hozzájárulva. Ez segítséget nyújtana addig, míg a rendszer kiépítésre kerül.

**Baracskai József:** Meg kell vizsgálni ezt a lehetőséget, és amennyiben a szabályok engedik, alkalmazni kell ezt a megoldást.

**Beke László**: A felvételi körzeteket a megyei kormányhivatal jelöli ki, Sénye a kötelező felvételt biztosító körzethatáron belül helyezkedik el. Minden munkakör annyira tölthető ki, amennyi feladatot rendelünk hozzá. A teljes munkaidős közalkalmazottnak kellőképpen be kell szabályozni a feladatát, ez a személy lehetne a tanyagondnok is. A tanyagondnok feladatkörébe tartozna, hogy a közmunkásokat napi szinten irányítja, ellenőrzi, az időseknek gyógyszert visz, a gyerekeket behozza az iskolába és a betegeket az egészségügyi központba. Ennek az a célja, hogy a város áldozzon azért, hogy az ott élők jobban érezzék magukat, ebbe nagyon sok minden belefér. Javaslatom két teljes munkaidős alkalmazása. Esetleg a hivatal készíthetne olyan kimutatást, melyből kiderülne, hogy az elmúlt években mennyit költöttek ezen feladatokra.

**Takács Tibor**: Egyetértek Beke László alpolgármesterrel, én is támogatom, hogy két teljes munkaidőben foglalkoztatott legyen munkába állítva tanyagondnokként. Nagyon sok olyan egyéb részönkormányzatban lévő feladatot elláthatnak, amivel bőven ki lehet tölteni a munkaidőt. A lakossági fórumokon, főleg az idős lakosság körében és az iskolába járással kapcsolatosan elhangzott, hogy ezeken a településrészeken szükség lenne tanyagondnokra. Ha többletszolgáltatást akarunk nyújtani a lakosságnak, akkor valamilyen áldozatot kell vállalnunk, jelen esetben anyagi hozzájárulást. Nem újdonság számunkra, hogy az önként vállalt feladathoz mindig hozzá kell tennie az önkormányzatnak.

**Baracskai József:** Kérdezem, hogy van-e még valakinek hozzászólása a napirendi ponttal kapcsolatban.

*A napirendi ponttal kapcsolatban több javaslat, hozzászólás nem hangzik el.*

Kérem, aki egyetért a tanyagondnok megalakításáról szóló döntéssel, szavazzon.

A képviselő-testület 8 igen szavazattal az alábbi határozatot hozta:

**86/2016. (IX. 29) számú képviselő-testületi határozat:**

Zalaszentgrót Város Önkormányzat Képviselő-testülete Zalakoppány és Csáford városrész vonatkozásában 2017. január 01-től tanyagondnoki szolgálatot kíván létrehozni, melyhez a központi költségvetési támogatáson felül szükséges finanszírozást a mindenkori költségvetésében biztosítja.

A Képviselő-testület felhatalmazza a polgármestert, hogy a tanyagondnoki szolgálatok megalakításához szükséges intézkedéseket megtegye.

**Határidő:** 2016. december 31.

**Felelős:** Baracskai József polgármester

**7. sz. napirendi pont**

**Központi orvosi ügyeleti rendszer működésére vonatkozó beszámoló elfogadása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A Humán Ügyek Bizottsága az előterjesztést megtárgyalta, elfogadásra javasolja a képviselő-testület számára. Az ügyelettel kapcsolatban érkeztek jelzések, hogy késnek az orvosok. Sajnos szembesülünk azzal a ténnyel, hogy orvoshiány van Zalaszentgróton. A háziorvosi praxisainkban is az orvosok nagy része közel áll a nyugdíjhoz.

**Gelencsér István:** Oda kell figyelni a negatív dolgokra, ha rendszeresen odafigyelünk és szóvá tesszük, ez is javít az ügyön valamit. Annak ellenére, hogy az ügyeleti rendszert az elmúlt évben veszteséggel üzemeltették, a beszámolóban nem találtuk meg a vesztesség okát. Ha valami oknál fogva problémát okoz az ügyelet fenntartása, ezt az önkormányzatnak kell megoldani a jövőben.

**Baracskai József**: Egyetértek, a múltban is voltak problémák, ezekre oda kell figyelni. Felhívom a lakosság figyelmét, hogy az ügyelet nem a rendelési idő meghosszabbítása. Ha valaki lázas több napon át, menjen el a háziorvosához, ne az ügyeletre. Jelenleg működik az ügyeleti szolgáltatás, a mentőszolgálattal jó kapcsolatot alakítottak ki, de erre folyamatosan figyelemmel kell lenni.

Kérdezem, hogy van-e még valakinek hozzászólása a napirendi ponttal kapcsolatban.

*A napirendi ponttal kapcsolatban több javaslat, hozzászólás nem hangzik el.*

Kérem, aki egyetért a központi orvosi ügyeleti rendszer működésére vonatkozó beszámoló elfogadásával, szavazzon.

A képviselő-testület 8 igen szavazattal az alábbi határozatot hozta:

**87/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete a központi ügyeleti ellátásra vonatkozó beszámolót elfogadja.

A Képviselő-testület felkéri a jegyzőt, hogy a ReálMed Kft. ügyvezetőjét a határozati kivonat egy példányának megküldésével értesítse.

*Határidő:* 2016. október 15.

*Felelős:* Dr. Simon Beáta jegyző

**8. sz. napirendi pont**

**Elővásárlási jogról való döntés**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Gazdasági és Városfejlesztési Bizottság az előterjesztést megtárgyalta, elfogadásra javasolta a képviselő-testület részére, hogy ne éljen az elővásárolási jogával.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért az elővásárlási jogról való döntéssel, szavazzon.

A képviselő-testület 8 igen szavazattal az alábbi határozatot hozta:

**88/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Zalaszentgrót 020034/29 hrsz.-ú külterületi ingatlan adásvétele kapcsán nem kíván élni elővásárlási jogával.

A Képviselő-testület felkéri a jegyzőt az érdekeltek döntésről való értesítésére.

**Határidő:** 2016. október 31.

**Felelős:** Dr. Simon Beáta jegyző

**9. sz. napirendi pont**

**Víziközmű szolgáltatás gördülő fejlesztési tervének jóváhagyása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Meghatározza a Zalavíz Zrt., hogy milyen fejlesztéseket kívánnak ez elkövetkezendőkben megvalósítani. Az önkormányzat jelezte a cég felé, hogy az adósságkonszolidációban nem részesült települési önkormányzatok fejlesztési támogatásának köszönhetően több útfelújítást hajtottunk végre, így nem javasolt a felújított útszakaszokon az útburkolat felbontása a sérült közművek kijavítása okán. Vannak olyan útszakaszok, ahol csak a bekötések cseréje történt meg, a gerinchálózat cseréje forrás hiányában nem került felújításra. A Zalavíz Zrt. úgy döntött, hogy a legkorosabb közműveknek a felújítását fogják elvégezni. Az előterjesztésben látni lehet, milyen felújításokat szeretne az önkormányzat, mint például az Eötvös utca 18. szám előtti bekötő vezetékek cseréjét, valamint a Május 1. utca és a Katalin lakótelep előtti gerincvezeték cseréjét. Viszont itt sem problémamentes minden, hiszen a vízdíjjal együtt fizetendő használati díj véges, a felújítások terén már több önkormányzat mínuszba van a Zalavíz Zrt. felé a felújításokkal kapcsolatban. A Zrt. vezetője felé már jeleztük a problémát, meghívtuk a következő ZalA-KAR Társulási Ülésre, hogy a települések polgármesterei tájékoztatás kapjanak. Az elkövetkezendőkben nagy problémát jelent országosan, hogy ezeket a fejlesztéseket hogyan tudják megoldani. Egy örömteli hír a Koppányi utcai és a Gyár utcai szennyvíz pályázatunkkal kapcsolatban, hogy a Zrt. vezetőjének nyilatkozata szerint meg fog valósulni. Az előterjesztés két határozati javaslatot tartalmaz, az egyik a szennyvíz, a másik az ivóvíz fejlesztési terve. A Gazdasági és Városfejlesztési Bizottság az előterjesztést megtárgyalta, elfogadásra javasolta a képviselő-testület részére.

*Kovács László képviselő elhagyta a tárgyalótermet.*

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a határozati javaslat 1. sz. pontjával, szavazzon.

A képviselő-testület 7 igen szavazattal elfogadta a határozati javaslat 1. sz. pontját.

A képviselő-testület a fenti szavazatok alapján az alábbi határozatot hozta:

**89/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete az Észak-zalai Víz- és Csatornamű Zrt. által készített, a 11-32522-1-028-00-12 MEKH azonosító kóddal rendelkező Zalaszentgrót - IV víziközmű-rendszer 15 éves gördülő fejlesztési tervében leírtakkal - 2017-2031 időszakra - egyetért, azt az írásos előterjesztésben foglaltaknak megfelelően elfogadja.

A képviselő testület felhatalmazza a polgármestert a meghatalmazás aláírására, mely a víziközmű-szolgáltatásról szóló 2011. évi CCIX. törvény (továbbiakban Vksztv.) és a 2013. évi 58. Korm. rendelet, illetve a 61/2015. évi NFM rendelet alapján elkészített és elfogadott 2017-2031 évi 15 éves gördülő fejlesztési terv beruházási tervrészére vonatkozóan tartalmazza az Észak-zalai Víz- és Csatornamű Zrt. képviseleti felhatalmazását a Magyar Energetikai és Közmű-szabályozási Hivatal gördülő fejlesztési tervvel kapcsolatos eljárás során.

Határidő: 2016. szeptember 30.

Felelős: Baracskai József polgármester

**Baracskai József:** Kérem, aki egyetért a határozati javaslat 2. sz. pontjával, szavazzon.

A képviselő-testület 7 igen szavazattal egyetért a határozati javaslat 2 pontjával.

A képviselő-testület a fenti szavazatok alapján az alábbi határozatot hozta:

**90/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete az Észak-zalai Víz- és Csatornamű Zrt. által készített, a 21-32522-1-005-00-12 MEKH azonosító kóddal rendelkező Zalaszentgrót - SZV víziközmű-rendszer 15 éves gördülő fejlesztési tervében leírtakkal - 2017-2031 időszakra - egyetért, azt az írásos előterjesztésben foglaltaknak megfelelően elfogadja.

A képviselő testület felhatalmazza a polgármestert, a meghatalmazás aláírására, mely a víziközmű-szolgáltatásról szóló 2011. évi CCIX. törvény (továbbiakban Vksztv.) és a 2013. évi 58. Korm. rendelet, illetve a 61/2015. évi NFM rendelet alapján elkészített és elfogadott 2017-2031 évi 15 éves gördülő fejlesztési terv beruházási tervrészére vonatkozóan tartalmazza az Észak-zalai Víz- és Csatornamű Zrt. képviseleti felhatalmazását a Magyar Energetikai és Közmű-szabályozási Hivatal gördülő fejlesztési tervvel kapcsolatos eljárás során.

Határidő: 2016. szeptember 30.

Felelős: Baracskai József polgármester

**10. sz. napirendi pont**

 **Kábítószerügyi Egyeztető Fórumok (KEF-ek) működési feltételeinek biztosítására, és programjainak támogatására című kiírásra benyújtott pályázat jóváhagyása**

*A napirendhez tartozó előterjesztés a jegyzőkönyv mellékletét képezi*

**Baracskai József:** 2014. évben megalakult Zalaszentgróton a Kábítószerügyi Egyeztető Fórum. Zalaszentgrót nem számít fertőzött területnek, már több éve különböző programokat szervezünk diákoknak és pedagógusoknak. A tavalyi évben volt egy sikeres pályázatunk, az idei évben is szeretnénk beadni működési támogatásra pályázatot. Az igényelhető támogatási összeg legalább 300e és legfeljebb 900e forint, melyből az önerő 10 %-os, melynek a fedezetét az önkormányzat 2017. évi költségvetésből tervezzük.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a KEF pályázat benyújtásának jóváhagyásával, szavazzon.

A képviselő-testület 7 szavazattal az alábbi határozatot hozta:

**91/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete a „Kábítószerügyi Egyeztető Fórumok (KEF-ek) működési feltételeinek biztosítására, és programjainak támogatására” kiírt pályázatnak az alábbi feltételekkel való benyújtását utólagosan jóváhagyja.

A Képviselő-testület az önerőre bruttó 90.000,- Ft forrást biztosít az önkormányzat 2017. évi költségvetéséből.

A Képviselő-testület felhatalmazza a polgármestert, hogy kedvező elbírálás esetén a pályázat megvalósításával kapcsolatos valamennyi intézkedést megtegye.

Határidő: 2017. június 30.

Felelős: Baracskai József polgármester

**11. sz. napirendi pont**

**Pályázat benyújtása az ’56-os emlékmű felújítására, karbantartására, illetve környezetének megújítására**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az idei esztendőben van az 1956-os szabadságharc 60. évfordulója és az 56-os emlékbizottság pályázatot hirdet ún. Büszkeségpontok kialakítására. Pályázni lehet meglévő emlékművel felújítására is, mi erre kívánunk pályázatot benyújtani. Az 50. évfordulóra emelődött zalaszentgróti 56-os emlékmű környezetének kialakítására akkor nem volt forrás, így szeretnénk a környezetét rendbe tenni, valamint az emlékmű felújítását elvégezni. Nyertes pályázat esetén a képviselő-testület az önerőre 150.000,- Ft forrást biztosít a 2017. évi költségvetés terhére.

Kérdezem, hogy van-e még valakinek hozzászólása a napirendi ponttal kapcsolatban.

*A napirendi ponttal kapcsolatban több javaslat, hozzászólás nem hangzik el.*

Kérem, aki egyetért az 56-os emlékmű felújítására, karbantartására, illetve környezetének megújítására szóló pályázat benyújtásával, szavazzon.

A képviselő-testület 7 igen szavazattal az alábbi határozatot hozta:

**92/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy Az 1956-os forradalmat és szabadságharcot, valamint a kapcsolódó történelmi eseményeket felidéző, a hősöknek és az áldozatoknak emléket állító úgynevezett „Büszkeségpontok” létrehozására pályázatot nyújt be.

A pályázat elkészítésével kapcsolatos 30.000,- Ft + ÁFA összegét a Képviselő-testület a 2016. évi költségvetés dologi kiadásainak terhére biztosítja.

Nyertes pályázat esetén a Képviselő-testület az önerőre 150.000,- Ft forrást biztosít a 2017. évi költségvetés terhére.

A Képviselő-testület felhatalmazza a polgármestert a pályázat benyújtására, valamint - kedvező elbírálás esetén - az annak megvalósításával kapcsolatos valamennyi intézkedés megtételére.

Határidő: 2016. október 31.

Felelős: Baracskai József polgármester

**12. sz. napirendi pont**

**Szavazatszámláló bizottsági tagok megválasztása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Közismert, hogy a Köztársasági Elnök Úr országos népszavazást írt ki október 2. napjára. Az önkormányzat feladata a választási bizottsági tagok megválasztása, ugyanis két választott tag lemondott a tagságáról.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért a szavazatszámláló bizottsági tagok megválasztásával, szavazzon.

A képviselő-testület 7 igen szavazattal az alábbi határozatot hozta:

**93/2016. (IX. 29) számú képviselő-testületi határozat:**

Zalaszentgrót Város Önkormányzatának Képviselő-testülete a - 107/2014. (IX. 11.) számú, valamint a 81/2016. (VIII. 30.) számú határozattal módosított - 19/2014. (III. 05.) számú határozatát az alábbiak szerint módosítja:

A Képviselő-testület a választási eljárásról szóló 2013. évi XXXVI. törvény 24. § (1) bekezdésében foglaltak alapján a zalaszentgróti

- 1. számú szavazókörben tagsági tisztséget betöltő Csizmadia Józsefné (8790 Zalaszentgrót, Kisszentgróti u. 6.) helyébe tagnak az ez idáig póttagsági tisztséget betöltő Nyírő Tiborné 8790 Zalaszentgrót, Bocskai u. 23. szám alatti lakost,

- az 1. számú szavazókörben póttagsági tisztséget betöltő Nyírő Tiborné (8790 Zalaszentgrót, Bocskai u. 23.) helyébe póttagnak Csarmasz István Géza 8790 Zalaszentgrót, Katalin ltp. 6/B. szám alatti lakost,

- a 3. számú szavazókörben tagsági tisztséget betöltő Banics Józsefné (8790 Zalaszentgrót, Várrét u. 11.) helyébe tagnak az ez idáig póttagsági tisztséget betöltő Kovácsné Fekete Edit 8790 Zalaszentgrót, Batthyány u. 26. szám alatti lakost,

- a 3. számú szavazókörben póttagsági tisztséget betöltő Kovácsné Fekete Edit (8790 Zalaszentgrót, Batthyány u. 26.) helyébe póttagnak Benke Jánosné 8790 Zalaszentgrót, Platán tér 1/A. 2. em. 6. szám alatti lakost választja meg.

A Képviselő-testület felkéri a jegyzőt a szavazatszámláló bizottságokba megválasztott személyek részére a megbízólevelek kiadására, valamint az eskü-, illetve fogadalomtétel előkészítésére.

A Képviselő-testület felkéri a polgármestert, hogy a szavazatszámláló bizottságokba megválasztott személyektől a választási eljárásról szóló 2013. évi XXXVI. törvényben előírt esküt vagy fogadalmat legkésőbb a szavazást megelőző második napon belül vegye ki.

Határidő: 2016. szeptember 30.

Felelős: Baracskai József polgármester

 Dr. Simon Beáta jegyző

**Egyebek:**

**Baracskai József**: A szeptemberre tervezet szabadságomból két napot kivettem, a többit a későbbiek során kívánom igénybe venni.

Kérdések, interpellációk nem érkezet, további hozzászólás hiányában Baracskai József polgármester az ülést 1635 órakor bezárta.

Kmf:

Baracskai József Dr. Simon Beáta

 polgármester jegyző